முதல்நாள் ராத்திரி ஏகத்திற்கு வெறுப்பேற்றினாலும் மறுநாள் மாலை அப்புவின் காவியக் காதலை எங்கள் குழுவிற்கு அதிகாரப்பூர்வமாகப் பிரகடனம் செய்தான் ஸ்ரீராம். அப்படி ஒன்றும் மன்மத சொரூபனாக இல்லாத அப்புவிற்குதான் முதலில் ஆள் செட் ஆனது பற்றி தெருவிற்குள் ஒரே குசுகுசுப் பேச்சு. நிறைய வயது வந்த பசங்களின் நெஞ்சம் அப்பளமாய் நொறுங்கியது. தெருவில் பேண்ட் போட்ட நிறைய ரோமியோக்களுக்கு டாவடிக்க தங்களுக்கு ஒரு ஃபிகர் இல்லையே என்று கழுத்துவரைக்கும் குறை. அப்புவை அடித்துவிடும் விரோதமாகப் பார்த்தவர்களுக்கு தங்களுக்கும் காதல் கைகூடாத வருத்தமே தவிர அவன் மேல் பழி ஒன்றும் இல்லை. பனிரெண்டாம் வகுப்பிலேயே இறுதித் தேர்வுக்கு முன் வாழ்வின் அடுத்தக் கட்டத்திற்கு பாஸ் ஆனான் அப்பு.